Gabriel Boric
Gabriel Boric Res apud Vicidata repertae: Nativitas: 11 Februarii 1986; Promontorium Arenosum Patria: Chilia Familia Genitores: Luis Javier Yepez Guerra; María Soledad Font Aguilera Gabriel Boric Font (Promontorii Arenosi die 11 Februarii 1986 natus) est politicus Chiliae. Abavis ex Uliano insula Croatiae ad regionem Magellanensem Chilensem saeculo XIX exeunte migratis, patre ingeniario chemico, Gabriel Boric alumnus est universitatis Chilensis in urbe Sancti Iacobi, unde, iuribus haud assidue studens, sine lauris decessit. A die 11 Martii 2014 octo annos legatus est camerae deputatorum Chilensi pro regione nativa Magellanensi. Eodem die anni 2022 praeses patriae electus est, omnium Chiliae praesidentium omniumque totius mundi ducum civitatum hodiernorum maxime iuvenis.